b'\n_START_ARTICLE_\nMiss Eurooppa\n_START_PARAGRAPH_\nMiss Eurooppa -kilpailu on perinteinen kauneuskilpailu, johon osallistuu neitoja kaikista Euroopan maista ja lis\xc3\xa4ksi muutamasta Euroopan ulkopuolisesta maasta, kuten Turkista ja Israelista. Suomalaiset naiset ovat voittaneet tittelin kuusi kertaa, mik\xc3\xa4 tekee Suomesta kaikkien aikojen nelj\xc3\xa4nneksi menestyneimm\xc3\xa4n maan heti Espanjan, Saksan ja Ranskan j\xc3\xa4lkeen.\n_START_SECTION_\nHistoriaa\n_START_PARAGRAPH_\nKun Anna-Liisa Lepp\xc3\xa4nen asteli Miss Eurooppa -kilvan lavalle Pariisissa 1948, taustalla piti soida perinteisen suomalaisen laulun. Joku oli kuitenkin toimittanut kujeilumieless\xc3\xa4 orkesterille eri nuotit ja yleis\xc3\xb6 sai kuulla Jos kaikki Suomen j\xc3\xa4rvet viinaksi muutuisi -rallin._NEWLINE_Vuoden 1955 Suomessa j\xc3\xa4rjestettyjen Miss Eurooppa -kisojen yhteydess\xc3\xa4 filmattiin elokuva Miss Eurooppaa mets\xc3\xa4st\xc3\xa4m\xc3\xa4ss\xc3\xa4, jonka p\xc3\xa4\xc3\xa4osassa n\xc3\xa4ytteli Lasse P\xc3\xb6ysti.'